
Naslov: Frizerji prikazali veliko mero ustvarjalnosti
Napoved za voditelja:

Dijaki srednje šole iz Sevnice se ob koncu šolskega leta že deset let predstavljajo v atriju sevniškega gradu. Letos pa so bili organizatorji Festivala frizerskih, oblikovnih in tekstilnih šol Slovenije, zato so to predstavitev pripravili kar v obnovljenem grajskem parku. In tisti, ki so jih prišli pogledat, so imeli kaj videti. Izstopale pa so predvsem bujne frizure, ki so jih mladi ustvarjali skupaj z učitelji, pa tudi oblačila in domiselni nastopi, ki so jih pripravili.

T- Iz Sevnice GORAN ROVAN /

X- Snemalec in montažer Tomi Naglič /

Letos se se na Festivalu frizerskih, oblikovnih in tekstilnih šol Slovenije predstavili dijaki devet srednjih šol, ki so se v parku sevniškega gradu predstavili v oblačilih in frizurah, ki so jih nosili nekoč. Naslov letošnje teme je bil namreč »Nazaj v preteklost«.

T- ALENKA ŽURAJ BALOG /
X- direktorica ŠC Krško-Sevnica  /
»Prav zato ker nam je okolje sevniškega gradu zelo všeč. Ker smo kot šola na to okolje tesno vezani.«
Sevniški srednješolci se na gradu predstavljajo že vse od leta 1994. Letos so se seveda nekoliko drugače.

T- MELANI GRAČNER /
X - Srednja šola Sevnica /
»Predstavljamo barok, lahk tud vidte kuk lepu smo zrihtan. Mamo frizure zelo zanimive, visoke, ker v tistem času so bile tud takrat take frizure, pa tud oblačila mamo take.«

T- LAVRA DOKLER  /
X- učiteljica praktičnega pouka na Srednji šoli Sevnica /

»To je pa v bistvu en tak presežek, dijaki se vedno zelo veselijo. Eni so v tej vlogi, da nastopajo, drugi so v tej vlogi, da delajo in da ustvarjajo frizure. In tukej se pokaže tista kreativnost.«
Za ta festival se mladi pripravljajo več mesecev. In zakaj so se sploh odločili za poklic frizerja?
T- SERGEJ KOLAR /
X- Srednja šola za storitvene dejavnosti in logistiko Celje /
 »V našem razredu smo štirje fantje in 24 punc. Ja, za to šolo sem se odločil zato, ker nisem vedel kam naj grem, pa mi je to šolo predlagal oče, pa sem se pač vpisal. Delo z ljudmi me že od nekdaj veseli, pa tud kreativnost.«

T- NINA TOMAŽIČ DEVČIČ /
X- Srednja frizerska šola Ljubljana /
»Zato ker me zanima to. Dober i je, da lahko ljudi uredim po svoji volji al pa koker pač oni hočejo, ne. Misliš, da boš lahko našla zaposlitev? Mislim, da ja.«
Če bodo pri svojem delu tako kreativni in ustvarjalni, kot so pokazali na festivalu, se jim za zaposlitev zagotovo ni treba bati.

